पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल कॉलेज में पिछले 48 घंटे में 14 कोरोना संक्रमितों की मौत हो गई। इसमें शनिवार को यहां कुछ देर के लिए ऑक्सीजन का भी संकट उत्पन्न हो गया था। अस्पताल में नो-ऑक्सीजन बेड का दोपहर में नोटिस भी चस्पा कर दिया गया था। हालांकि दोपहर बाद को ऑक्सीजन सिलेंडर की आपूर्ति होने का बाद स्थिति सामान्य हुई। इस बीच 48 घंटे में यहां से 11 कोरोना मरीज को डिस्चार्ज भी किया गया।
विदित हो कि मेडिकल कॉलेज में कोरोना से अबतक कुल 90 लोगों की मौत हो चुकी है। इसमें मधेपुरा के साथ-साथ कोसी- सीमांचल के साथ-साथ भागलपुर जिले के भी मरीज शामिल थे। दूसरी ओर, जिले में दो दिनों में 392 नए संक्रमित भी मिले। इसके साथ ही कोरोना की दूसरी लहर में अबतक जिले में 3109 संक्रमित मिले हैं। जिसमें 2111 एक्टिव मरीज हैं। रविवार को 174 और शनिवार को 218 मरीज मिले। रविवार को सदर क्षेत्र में सर्वाधिक 65 नए संक्रमित मिले। अबतक 998 लोग कोरोना को मात दे चुके हैं। अभी होम आइसोलेशन में 1717 संक्रमित रह रहे हैं।
तीन शिफ्ट में ऑक्सीजन बैंक की होगी निगरानी
मेडिकल कॉलेज में कोविड मरीजों की लगातार बढ़ रही संख्या के बाद यहां ऑक्सीजन को लेकर तनाव की स्थिति बन जाती है। इसे देखते हुए मेडिकल कॉलेज में ऑक्सीजन की उपलब्धता की अपडेट जानकारी के लिए अब तीन शिफ्ट में ऑक्सीजन बैंक की निगरानी की जाएगी।
इसके लिए डीडीसी विनोद कुमार ने सदर प्रखंड के तीन रोजगार सेवकों को यहां शिफ्टवार ड्यूटी पर लगाया है। ये कर्मी शिफ्टवार ऑक्सीजन बैंक की रिपोर्ट संबंधित पदाधिकारी को देते रहेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn